QORTI ĊIVILI PRIM'AWLA ONOR. IMĦALLEF TONI ABELA LL.D. Seduta ta' nhar il-Ħamis, 10 ta' Diċembru, 2020 Rat ir-rikors ġuramentat tal-Attur tat-12 ta' Jannar 2010 li permezz tiegħu ppremetta u talab is-segwenti:- "Illi, l-attur u l-konvenuti, f'din il-kawża bl-ismijiet premessi, huma kollha aħwa Borg Irimia, wlied il-mejtin Emanuel u Teresa Borg Irimia nee' Alden, u residenti kif ġej:- l-attur fil-fond 17, 'Carina', Triq Giovanni Ricasoli, St Peter's, Ħaż-Żabbar, il-konvenut Salvatore Borg Irimia, fil-fond 11, Orlando Street, Floriana u l-konvenuti Veronica u Dominic, konjuġi Spearing, kif sejjer jiġi muri aktar il- quddiem f'dan ir-rikors, kontemporanjament residenti ġewwa 13, Church Street, Iż-Żejtun limiti ta' Żabbar u 11, Orlando Street, Iż-Żejtun limiti ta' Floriana; Illi, Salvatore Borg Irimia għandu proprjeta' oħra tiegħu li tinsab ġewwa Nru 95, Church Street, Iż-Żejtun limiti ta' Żabbar. Illi, l-attur George Borg Irimia, huwa proprjetarju tal-fond 11, Orlando Street, Iż-Żejtun limiti Żabbar, u dan stante li kien xtraha mingħand Lorenza sive Grace mart Francs Pepe, permezz ta' kuntratt li sar nhar il-11 ta' April tas- sena 1986, imdaħħal fl-atti tan-Nutar George Alden, Nutar Pubbliku f'Malta, kopja ta' liema kuntratt qegħda tiġi hawnhekk annessa flimkien ma' dan ir-rikors u mmarkat bħala DOK 'A'; Illi, il-fond kif mixtri skond il-kuntratt premess, kienet tikkonsisti f'kamra, li l- attur sussegwentement waqqa' u mill-ġdid bena dar. Id-dar li bena hija l- fond attwali okkupat fis-sit imsemmi, kopja ta' liema pjanta qegħda tiġi annessa flimkien ma' dan ir-rikors u mmarkat bħala dok 'b'. Wara li kien bena din id-dar l-attur, ħuh Salvatore u ommu Teresa, marru jgħixu f'dan il- fond, flimkien. L-attur ma kien jitħallas xejn minn għand ħuh jew ommu talli kienu jgħixu hemm ġew u minn naħa tiegħu qatt ma talabhom xi forma ta' pagament; Illi, fis-sena 1991, l-attur iżżewweġ il-mara attwali tiegħu, Josephine, u marru joqgħodu fir-residenza tagħhom li jġib l-indirizz suriferit tal-Kalkara. Huwa ħalla lil ommu Tereża, lill-oħtu Veronica u r-raġel tagħha Dominic, kif ukoll ħuh Salvatore jgħixu ġewwa l-fond 11, Orlando Street, Żbbar b'mera tolleranza, u dan sabiex ma jinqalax diżgwid fil-familja; Illi, reċentement, fil-31 ta' Diċembru tas-sena 2007, omm il-kontendenti. Tereża, mietet u saru diversi tentattivi minn naħa tal-attur li jinterpella bil- fomm il-konvenuti sabiex jivvakaw u jallontaw ruħhom mill-proprjeta' tiegħu għax riedha lura f'idejh. Dawn it-tentattivi tiegħu kienu kollha inutili u saħansitra Salvatore Borg Irimia heddu bi vjolenza fiżika fuq persuntu jekk l- attur George Borg Irimia jipprova joħorġu minn hemm. Ir-rapport li sar mal- Pulizija tad-Distrett, nhar il-25 ta' Novembru, 2008, kopja ta' liema rapport qiegħed jiġi hawn anness u mmarkat bħala 'Dok C', iservi sabiex tistruwixxi l-allegazzjoni tal-attur; Illi, minkejja l-fatti li l-konvenuti ġew interpellati diversi drabi anke bil-miktub, b'ittra bonarja tad-19 ta' Novembru, 2008 u ittra oħra uffiċjali iddatata t-28 ta' Novembru, 2008, kopja ta' liema ittri qegħdin jiġu hawnhekk annessi u mmarkati bħala DOK 'D1','D2' u 'E’, dawn baqgħu inadempjenti u sal- ġurnata tal-lum għadhom jokkupaw il-fond mertu ta’ din il-vertenza; Illi, għalhekk l-konvenuti qegħdin jokkupaw il-fond 11, Orlando Street, Floriana mingħajr titolu u għaldaqstant l-attur, proprjetarju tal-fond in kwistjoni, qiegħed jinterponi din l-azzjoni sabiex ifittex l-iżgumbrament tal- konvenuti li huma kollha minn issa stess inġunti għas-subizzjoni; Għaldaqstant, in vista ta’ dak supremess u ta’ dawk il-provi kollha li sejrin jinġiebu a konjizzjoni ta’ dina l-Onorabbli Qorti waqt l-andament tal-kawża fl-ismijiet premessi, l-attur umilment jitlob lil dina l-Onorabbli Qorti, jogħġobha: Tordna l-iżgumbrament tal-konvenuti Salvatore Borg Irimia u Veronica u Dominic, konjuġi Spearing, minn ġewwa l-fond 11, Orlando Street, Floriana, is-segwenti: fi żmien qasir u perentorju, bl-ispejjeż kollha ta' din l-istanza kollha kontra l-konvenuti, minn issa stess inġunti għas-subizzjoni, inklużi dik tal-ittra uffiċjali datata t-28 ta' Novembru, 2008." Rat ir-risposta ġuramentata tal-Konvenuti tat-2 ta' Frar 2010 li biha wieġbu Illi t-talbiet attriċi għandhom jiġu miċħuda u dana peress illi meta l-attur rikorrenti xtara d-dar dana għamlu b'mod 'presta nome' f'isem ommu Teresa Borg Irimia illum defunta u tali xiri kien sar bil-patt bejn l-aħwa Borg Irimia li jibqgħu jgħixu fil-fond mertu taċ-ċitazzjoni fl-ismijiet hawn fuq premessi; Salv eċċezzjonijiet ulterjuri." Rat l-atti u dokumenti kollha tal-Kawża; Qrat ix-xhieda kollha; Rat li permezz ta' nota tal-10 ta' Settembru 2020 l-Attriċi nfurmat lil din il- Qorti li ċ-ċavetta tal-fond mertu tal-Kawża ġiet mogħtija lilha u li għalhekk illum tinsab fil-pussess tiegħu (a' fol 138). Rat li fis-seduta tas-16 ta' Novembru 2020 il-konvenuti permezz ta' nota ammettew il-kawża fl-istadju li tinsab fiha llum; Rat li l-Kawża tħalliet għas-Sentenza għal-lum. Konsiderazzjonijiet Din il-kawża kienet ilha snin għaddejja. Mill-4 ta' April 2004 sal-10 ta' Diċembru 2019. Din il-Kawża kienet qed tistenna l-esitu ta' Kawża oħra li ġiet deċiża fl-24 ta' Ottubru 2019 mill-Qorti tal-Appell (a' fol 118). Fil-kawża l-oħra il-konvenuti flimkien ma oħrajn (allura Atturi f'dik il-Kawża) bdew jippretendu li dan il-fond jappartjeni lilhom qua eredi ta' ommhom, peress li meta George Borg Irimia (Attur f'din il-kawża u konvenut fl-oħra) xtara l-fond mertu taż-żewġ proċeduri u dan għamlu fil-vesti ta' prestanome għal Għalhekk fil-kawża l-oħra kienu qed ifittxu li jiġu dikjarati li kienu ko-propjetarji. Di fatti anke fil-Kawża odjerna l-unika eċċezzjoni li taw il- konvenuti kienet f'dan is-sens. Dan ifisser li wara dawn is-snin kollha li ilha pendenti din l-Kawża, il- konvenuti mhux biss ikkonsenjaw iċ-ċavetta iżda saħansitra ammettewha. Dan qiegħed jingħad għaliex fis-seduta tal-24 ta' Settembru 2020 l- konvenuti pretendew li l-Atturi kellhom iċedu l-Kawża fil-waqt li ddikjaraw li kienu lesti li jħallsu l-ispejjes tal-Kawża bħala ċeduta. Meta l-konvenuti iddeċidew li jammettu l-kawża, dan għamluh fir-rigward tal-Kap tal-ispejjes ukoll, anke jekk il-mertu kien eżawrit. eżawriment tal-mertu jinċidi biss fuq l-unika talba Attriċi. ser tkun qed tastjeni minnha stante l-konsenja taċ-ċavetta tal-fond de quo lill-Atturi fil-mori ta' din il-Kawża, għaliex f'tali ċirkostanzi jkun kontro sens li tilqa' t-talba għall-iżgumbrament meta issa l-Atturi ilhom fil-pusses tal-fond mertu tal-Kawża minn tal-inqas mill-10 ta' Settembru 2020. Għaldaqstant għar-raġunijiet fuq imsemmija din il-Qorti qegħdha taqta' u tiddeċiedi l-Kawża billi tastjeni milli tieħu konjizzjoni tal-unika talba Attriċi għar-raġunijiet fuq spjegati. Spejjes tal-Kawża jkunu kollha a' karigu tal-Konvenuti. Imħallef Toni Montebello Deputat Reġistratur